De parisiske juvelerene Charles Böhmer og Paul Bassenge hadde i noen år samlet sammen uforlignelige diamanter av uvanlig stor størrelse og renhet slik at de kunne lage et halskjede som de prissatte til 1,6 millioner livre. Kjedet var utformet med festonger, pendanter og dusker. Juvelerene håpet først å kunne selge det til Madame Dubarry, kong Ludvig XVs elskerinne. I 1774 døde kongen av kopper, og Dubarry ble sendt bort fra hoffet.